गोरखपुर (उत्तर प्रदेश). अयोध्या में बाबरी मस्जिद ढहाए जाने के मामले पर आजम खान ने इंडियन आर्मी पर सवाल उठाए थे। इसपर बीजेपी एमपी महंत आदित्यनाथ ने आजम पर निशाना साधा है। आदित्यनाथ ने कहा, "भारत की सेना एक राष्ट्रभक्त सेना है। उसके कैरेक्टर पर सवाल उठाने वाले आजम पहले अपने गिरेबान में झांककर देखें।" आजम को नसीहत देते हुए बीजेपी एमपी ने कहा कि मामले में सेना को न घसीटा जाए, तो बेहतर होगा।
आदित्यनाथ ने और क्या कहा?
- एक-एक रामभक्त कहता है कि बाबरी नाम के गुलामी के ढांचे को उसने तोड़ा है।
- मुझे लगता है कि कोई भी स्वाभिमानी कौम और जाति यही करेगी जो 6 दिसंबर को अयोध्या में हुआ था।
- इसलिए इस तरह के बयान का कोई मतलब नहीं है।
- आजम खान बचकाने बयानों को देना बंद करें।
मुगल सल्तनत की अंतिम वारिस है सपा सरकार
राम मंदिर के लिए तराशे गए पत्थरों को यूपी सरकार ने जब्त कर लिया था। इसपर भी आदित्यनाथ ने कहा, "यूपी सरकार से और उम्मीद ही क्या की जा सकती है। प्रदेश में जिस तरह की सत्ता है, उससे मुझे लगता है कि मुगल सल्तनत का ये आखिरी वारिस है। अब उत्तर प्रदेश सरकार ओवैसी के कहने पर चलेगी, तो उसका सत्यानाश होना तय है।"
रामलला मसले पर कोर्ट में है भरोसा
योगी ने कहा, "मुस्लिम पक्ष ने कहा था कि हाईकोर्ट की स्पेशल बेंच जो फैसला देगी, उसे हम मानेंगे। 30 सितंबर 2010 को कोर्ट का फैसला आने के बाद ये लोग मुकर गए। रोज उनके बयान बदलते रहते हैं।"
एएसआई ने मंदिर तोड़े जाने का दिया सबूत
योगी ने कहा, "1994 में सुप्रीम कोर्ट में एक एफिडेविट दाखिल किया गया था। अयोध्या का विवादित ढांचा किसी मंदिर को तोड़कर बनाया गया था। इसे एएसआई ने साबित कर दिया है। फिर भी ये लोग इस बात को नहीं मान रहे हैं।"
क्या कहा था आजम ने?
- गुरुवार को आजम से पूछा गया था कि लोग कह रहे हैं कि कोर्ट में मामला नहीं सुलझने पर राम मंदिर के लिए संसद में कानून बनाया जाएगा।
- इसके जवाब में आजम ने कहा, "6 दिसंबर, 1992 को संसद से कोई बिल पास नहीं हुआ था। न किसी कोर्ट ने इजाजत दी। हाईकोर्ट और सुप्रीम कोर्ट का स्टे था। तत्कालीन सीएम ने हलफनामा भी दिया था। इसके बावजूद मस्जिद गिरा दी गई। केंद्र की तत्कालीन नरसिंह राव सरकार ने वहां मंदिर का ढांचा भी बनवाया।"
- आजम ने आरोप लगाया कि फौज ने भी कोई कार्रवाई नहीं की। सब मिल गए थे। सब एक हो गए थे मस्जिद के खिलाफ। फिर एक हो जाएंगे तो क्या किया जा सकता है। सारी मस्जिदें गिरा लें।
सांसद खुद बढ़ाएं अपना वेतन, ये संभव नहीं
सांसदों का वेतन दोगुना किए जाने के सवाल पर आदित्यनाथ ने कहा कि वे खुद उस कमिटी के चीफ हैं। कमिटी ने इस बात की आपत्ति दर्ज की है कि संसद सदस्य अपना वेतन स्वंय बढायें ये नहीं होना चाहिए। उसके लिए एक मकैनिज्म तैयार होना चाहिए, जो उसके बारे में रिपोर्ट कमिटी को दे। फिर कमिटी संसदीय कार्य मंत्रालय को वह रिपोर्ट भेजेगा।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva